[[#Herresingle|Herresinglemesterskabet]] blev vundet af [[Jimmy Connors]], som vandt den første af sine fem [[US Open-mesterskabet i herresingle|US Open-titler]] og sin tredje [[Vindere af grand slam-mesterskaber i herresingle|grand slam-titel i herresingle]]. Det var hans tredje [[grand slam]]-titel i sæsonen [[1974]], hvor han inden da havde vundet [[Australian Open 1974|Australian Open]] og [[Wimbledon-mesterskaberne 1974|Wimbledon-mesterskabet]]. Han missede chancen for en ægte "[[grand slam]]", eftersom han var blevet udelukket fra [[French Open 1974|French Open]], fordi han havde skrevet kontrakt med [[World Team Tennis]]. I finalen besejrede han [[Ken Rosewall]] med 6-1, 6-0, 6-1 i den mest ensidige [[US Open-mesterskabet i herresingle|US Open-finale i herresingle]], som var overstået på blot 78 [[minut]]ter.<ref name="openbook"/> 39-årige [[Ken Rosewall|Rosewall]] var den 16. og sidste [[Vindere af grand slam-mesterskaber i herresingle|grand slam-singlefinale]] i sin karriere, og i sin næstsidste finale et par [[måned]]er tidligere ved [[Wimbledon-mesterskaberne 1974|Wimbledon-mesterskabet]] havde [[Jimmy Connors|Connors]] ligeledes været hans overmand.<ref name="nyt19740910"/>
Sport Kultur